- Milyen panaszokkal keresik meg leggyakrabban a paciensei? A nõk vagy a férfiak azok, akik nyíltabban mernek beszélni szexuális problémáikról?





MT: - A tünetek széles körûek. A gyakorisági sorrend szerint a következõek: A leggyakoribbak az orgazmus zavarok a nõknél, a korai magömlés a férfiaknál. Gyakori még a merevedési zavar és a vaginizmus. A nõknél az orgazmus zavar azt jelenti, hogy a megfelelõ módon, a kívánt szeretkezési módban ritkán, vagy soha nem képesek orgazmusig jutni. (Pl. csak önkielégítéssel, vagy elõjátékban csiklóingerléssel van orgazmusuk.) A vaginizmus fõleg fiatal nõknél, lányoknál a hüvelyi izomzat akaratlan összehúzódását jelenti, mely fájdalmassá, gyakran lehetetlenné teszi a hüvelyi behatolást. (Hónapokig, évekig szûz marad a menyasszony.) A szexuális funkció zavarokon kívül fõleg párkapcsolati, házassági krízis esetén keresnek fel, aminek a hátterében leginkább kommunikációs problémák húzódnak meg. A férfiak és a nõk egyaránt képesek intim életükrõl , problémájukról beszélni, ha sikerül biztonságos, bizalmi légkört teremteni a pszichoterápiás keretek között.





- Vannak-e kulturálisan relatív szexuális zavarok? Lehet-e beszélni jellegzetesen posztmodern szexuális zavarról?

MT: A kulturális háttér alapvetõen meghatározza a szexuális értékrendet, elvárásokat és szokásokat. Pl. bizonyos afrikai kultúrákban a nõk szexuális igénye (orgazmusra) szinte szóba sem kerülhet. (Eltávolítják a csiklót.) Vagy Japánban elfogadottabbak a patriarchális, nõk számára alárendelt, megalázó szerepek, amiket nálunk talán parafíliának (perverziónak) minõsítenénk. Nálunk, a nõk egyre erõsebb társadalmi és munkavállalásával a nõk kiszolgáltatottsága (kissé) csökkent, így elõtérbe kerültek a nõi kielégüléshez való jog kérdései: Orgazmus igény, kritika a férfi partner relatív korai magömlése miatt. A férfiak pedig a "teljesítmény elvárásra" potencia zavarral reagálnak. Ezek lehetnek nálunk posztmodern szexuális zavarok.





- Honnan válhat patologikussá az internetszex?

MT: Ha olyan kizárólagos, vagy elsõdleges kielégülési formává válik, ami a nem virtuális, hanem valódi szexuális kapcsolatok ápolását zavarja. Válhat az internetszex kényszeres vonássá, melytõl a személy nem tud szabadulni. Ez függõség, addikció. Rögeszmésen gyûjtheti valaki a szexoldalakat, szexlinkeket. Fiataloknál az is elõfordulhat, hogy a szexuális irányultság kiforratlansága miatt a parafíliák (perverziók) felé fordul az érdeklõdése. Egyébként ízléssel, kritikával élve az internetszex épp olyan progresszív, hasznos lehet, mint a jó pornófilm, vagy erotikus könyv.





- Tapasztalatai szerint a média szexuális viselkedésmodelljei teret nyernek-e a hálószobákban?

MT: Igen. Jó értelemben úgy, hogy a szexuális kultúra, az igényesség forrásai lehetnek. Változatosságot, alternatív lehetõségeket kaphatunk. Negatív értelemben a parafíliák (perverziók) is nagyobb publikusságot kapnak. A fetisizmus, szado-mazochizmus, pedofília, exhibícionizmus, transzvesztitizmus, stb. elérhetõségét valahogy szabályozni kellene. Fontos, hogy ezekrõl információk jelenjenek meg, az elõítéleteket rombolva. De az agitációt, agresszív terjesztésüket kontrollálni kellene.





- Ön emailben is ad tanácsokat, levélváltások sorozatán keresztül. Van-e ennek valamilyen módszertana? Milyen zavarokat vállal e-mailes terápiára?

MT: Az email tanácsadás lényege, hogy akkor is terápiás segítséget tudok nyújtani magyar nyelven, ha az illetõ személyesen nem tud felkeresni rendszeresen a távolság, vagy betegsége stb. miatt. Így határon túli, vagy akár tengeren túli szexuális zavarral küszködõ klienseknek segíthetek. Ennek a módszertanát most próbálom kidolgozni. Ebben úttörõ (vagy inkább cserkész) vagyok. Semmi irodalma nincs ennek az internetes szexterápiának. Igyekszem a hagyományos pszichoterápiás kereteket alkalmazni az internetes lehetõségekre: Titoktartás, célok meghatározása, szakmai kompetencia, idõ-levél keretek, tiszteletdíj, analitikus-, kognitív- és viselkedésterápiás verbális módszerek alkalmazása. A metakommunikációt például át kell fogalmaznom. Ezeket figyelembe véve gyakorlatilag minden szexuális funkciózavar kezelése felvállalható email levélváltásokon keresztül.





- Mit mutat Ön honlapján megtalálható kérdõív, vagy hasonló kérdõívek kiértékelése, milyen a jelenlegi magyarországi szexuális kultúra?

MT: A szexuális kultúra kérdõívemet hihetetlenül sokan kitöltik. Ez részben a témának, részben az önismereti igénynek a következménye. Van aki, ennek kapcsán gondolkodik el saját szexuális életérõl, és keres fel engem. A kérdõívem alapján az a fõ tapasztalatom, hogy az emberek nem vállalják fel magukat ebben a témában. Álneveket, álcímeket adnak meg. A másik, hogy általában gyenge színvonalú a magyar szexuális kultúra. Kevesen érnek el magas pontszámot, ami a korszerû (liberálisabb) szexuális ismeretek, attitûdök meglétét jelentené.





- Mi a lényegi különbség a közösülés centrikusság és a szeretkezés központúság között?

MT: A hagyományos zsidó-keresztény kulturális gyökerekben a szeretkezés célja a gyereknemzés. (Szeretkezni csak házasságon belül lehet.) "Ne paráználkodj!" Pedig a szeretkezés elsõdleges funkciója a kölcsönös gyönyörszerzés. Ehhez pedig nem csak, vagy nem elsõsorban közösülni kell. A csikló ingerléssel elért orgazmus egyenértékû a közösülés közben elért hüvelyivel. Gyakoribb a csikló eredetû ingerléssel kiváltható orgazmus. Egyes modern szexológus szerint csak csikló orgazmus van. A szeretkezés központúság tehát azt jelentené, hogy a szexuális együttlét elsõsorban egy egyenrangú "játékossá". Bármilyen kölcsönösen elfogadható módon ki lehet egymást elégíteni, akár manuálisan, akár szájjal, nyelvvel.





- Mi jellemzi a jelenlegi szexológiai gondolkodást (pszichológiai vonatkozások, modern szex-technika)?

MT: A modern szexológiai gondolkodás a nõi egyenrangúság irányába mutat. Autonóm személyiség a nõ is és a férfi is. Kölcsönösen igényelhetik a szexuális, intim harmóniát. A nõnek joga van a kielégüléshez. Ezek alapján a férfiak korai magömlését kezelni kell, és lehet (pl. elszorításos technika). A nõknek az orgazmus képességük kialakításához lehetõséget, támogatást kell nyújtani (G folt érzékenysége, Kegel gyakorlatok). A nõknek is lehet magasabb szexuális igényük, magasabb szintû orgazmusuk (érdekes téma a nõi "ejakuláció" kérdése.)